બજેટ પહેલાં બજારે સારી તેજી દેખાડી છે.નવી સરકારનાં બજેટ પાસેથી બજારને ખુબ મોટી અપેક્ષા છે.મોદી સરકારનું પહેલું બજેટ આકરું હોવાનું. કારણકે મોદીએ અગાઉ પણ કહેલું કે થોડાં કડવાં ડોઝ લેવાં પડશે અને રેલ્વેમાં ભાવ વધારા દ્વારાં તેનાં મુડનો અહેસાસ પણ કરાવ્યો.અર્થતંત્રની ગાડીને ફરીથી પાટા પર ચડાવવાં આવાં થોડાં કડવાં ડોઝ જરુરી છે.તેનાં હકારાત્મક પરીણામો આપણને આગામી ૨-૩ વર્ષે જરુરથી જોવાં મળશે.આમ,આગામી બજેટ પહેલી નજરે આકરું લાગશે પરંતુ અર્થતંત્ર ની તંદુરસ્તી માટે સારું હશે.FII તથા લાંબાગાળાનાં રોકાણકારો પણ આજ ઈચ્છ્તાં હોય છે.આ બજેટમાં સરકાર નાણાંકીય ખાધને કાબુમાં લેવાં માટે મોટાં પગલાઓ લઈ શકે છે તેમજ ટેક્સ અને FDI નાં મામલામાં પણ સરકાર તરફ્થી મોટી જાહેરાતો થઈ શકે છે.સ્પષ્ટ બહુમતી હોવાથી સરકાર નાણાંકીય અનુશાશન ની દિશામાં પણ કડક પગલાંઓ લઈ શકે છે તેમજ બિન યોજનાકીય ખર્ચાઓમાં ઘટાડો કરશે જેની સીધી હકારાત્મક અસર બજાર પર દેખાશે.હાલ અર્થતંત્રમાં સુધારાનાં આશાવાદ ને લીધે રેલી થઈ રહી છે.આ રેલી ને આગળ ધપાવવા બજેટમાં પોલીસી રીફોર્મ માટે કડક પગલાં લેવા જરુરી છે જે રીતે સરકારે રેલ્વે નાં ભાડાં વધાર્યા છે તેવી જ રીતે અન્ય સબસીડી પણ ઘટાડવામાં આવે તો બજાર પર તેની સારી અસર થશે.જીએસટી,નાંણાંકીય ખાધ,FDI નાં નિયમો,બિઝનેશ કરવામાં સુવીધા,ગેસ પ્રાઈસીંગ પરનો રોડમેપ વગેરે પર બજારની નજર રહેશે.જીએસટી લાગુ પડવાની ચોક્કસ તારીખની જાહેરાત આ બજેટમાં થઈ શકે છે.જીએસટી લાગુ પડવાથી દેશનાં જીડીપી ગ્રોથ માં સીધો જ ૧ થી ૧.૫ ટકાનો સુધારો થઈ શકે છે.